खबरों के मुताबिक रात करीब साढ़े बारह बजे कांस्‍टेबल शिंदे को वायरलेस पर पब में आग लगने की सूचना मिली। जिसके बाद वह अपने साथियों के साथ घटनास्‍थल पर पहुंचे। वहां लोग मदद के लिए चिल्‍ला रहे थे छत पर आग बहुत भयंकर थी। काफी दूर तक कुछ दिखाई नहीं दे रहा था। फायरकर्मियों के साथ सीढ़ियों की मदद से कमला मिल्‍स की छत पर जाने का फैसला लिया। शिंदे फायर ब्रिगेड की मदद में जुट गए और ऐसे लोगों को बाहर निकाला जो धुएं के कारण बुरी हालत में थे।